open-index/open-wikipedia-markdown huggingface dataset:
Hiromi Kawakami

**Hiromi Kawakami** (jaapani keeles 川上 弘美 *Kawakami Hiromi*; ka **Hiromi Yamada**, jaapani keeles 山田 弘美 *Yamada Hiromi*; sündinud 1. aprillil 1958 Tōkyō prefektuuris) on jaapani (nais)kirjanik.

Ta lõpetas 1980. aastal Ochanomizu ülikooli.

## Tunnustus
* 1996 Akutagawa auhind (*Hebi o fumu* eest)

## Teoseid
* *Kamisama* (神様), 1993 
* *Hebi o fumu* (蛇を踏む), 1996
* *Sensei no kaban* (センセイの鞄), 2000
** eesti keeles "Õpetaja portfell"; tõlkinud Elin Trélon, 
* *Furudogu Nakano Shoten* (古道具中野商店), 2005
* *Manazuru* (真鶴), 2006
* *Kazahana* (風花), 2008
Kõrihäälik

**Kõrihäälik** ehk **larüngaal** on kõris moodustatud häälik. 

Kõrihäälikud on:
*helitu kõriahtushäälik (eesti häälik *h*)
*heliline kõriahtushäälik
*kõrisulghäälik.
Nägemisristmik

**Nägemisristmik** ehk **nägemisnärviristmik** on (ladina keeles *chiasma opticum*) on ajus türgi sadula ees paiknev nägemisnärvide ja -traktide ühinemiskoht, kust saab alguse nägemiskulgla.

Nägemisristmik paikneb hüpotalamuse all.  

## Viited

## Välislingid
*Sissekanne Encyclopaedia Britannica-s
*Matz Larsson,The optic chiasm: a turning point in the evolution of eye/hand coordination, Frontiers in Zoology 2013, 10:41  doi:10.1186/1742-9994-10-41, Veebiversioon (vaadatud 28.03.2014) (*inglise keeles*)
Suurosa

**Suurosa** ehk **magnum** (ladina keeles *magnum*) on mõnede selgroogse emasloomade sisesuguelund, munajuha osa. 

Suurosa areng, asend, anatoomia, morfoloogia, histoloogia ja patoloogia võivad suuresti erineda nii liigiti kui ka indiviiditi. 

## Lindudel

Emastel lindudel on suurosa munajuha pikim osa. Suurosa limaskestas asuvad suurosanäärmed, mille funktsiooniks on valkkesta ja lüsosüümi komplekteerimine.  

## Viited

## Välislingid
*Magnum, Veebiversioon (vaadatud 28.03.2014) (*inglise keeles*)
Austra Skujiņa

**Austra Skujiņa** (10. veebruar 1909 Kraukļi, Vidriži vald, (tänapäeval Sēja piirkond) – 5. september 1932 Riia) oli läti luuletaja.

Austra Skujiņa oli pärit metsavahi seitsmelapselisest perekonnast. Tema vanem õde oli kirjanik Rūta Skujiņa (1907–1964).

Ta õppis Pabaži põhikoolis ning Riia 2. ja 4. Keskkoolis. Sattus seejärel isa surma tõttu majanduslikesse raskustesse ning pidi tööle minema ja gümnaasiumihariduse omandamist jätkama õhtukoolis. Seejärel õppis ta aastatel 1929–1931 Läti Ülikooli loodusteaduskonnas. Võttis osa vasakpoolse üliõpilasorganisatsiooni "Zemgalija" tegevusest. Ülikooliõpingute kõrval töötas ta põllumajandusministeeriumis masinakirjutajana.

Austra Skujiņa lõpetas õnnetu armastuse tõttu elu enesetapuga, viskudes Riias sillalt Daugava jõkke. Austra Skujiņa on maetud Riia Metsakalmistule.

Ajakirjanduses oli ta avaldanud luuletusi juba alates 1926. aastat. Tema esimene luulekogu "Dzejas" ("Luuletused") ilmus 1932. aastal postuumselt.

## Viited
Rajmond Debevec

**Rajmond Debevec** (sündinud 29. märtsil 1963 Postojnas) on Sloveenia laskur. Ta on maailmameister (2002) ja olümpiavõitja (2000), meeste 50 meetri väikepüssi standardi 3×40 lasku maailmarekordi omanik.

Debevec hakkas laskmisega tegelema 1971. aastal ja pääses 1979. aastal Jugoslaavia noortekoondisse. Esimese medali võitis ta juba 1980. aasta Euroopa juunioride meistrivõistlustel. 2000. aastal võitis ta 50 meetri väikepüssi standardharjutuses olümpiakulla. Kaks aastat hiljem tuli ta 300 meetri väikepüssi standardharjutuses maailmameistriks. 

Debevec osales 2012. aasta suveolümpiamängudel oma kaheksandatel olümpiamängudel. Ta on selle tulemusega läbi aegade neljas sportlane, kes on osalenud vähemalt kaheksatel olümpiamängudel. Ta on osalenud kõikidel suveolümpiamängudel pärast 1984. aastat. 1984 ja 1988 esindas ta Jugoslaaviat ning 1992, 1996, 2000, 2004, 2008 ja 2012 Sloveeniat. Ta on olümpiamängudel võistelnud kolmel alal: 50 meetri väikepüssi standardis, 50 meetri väikepüssi lamadesharjutuses ja 10 meetri õhupüssiharjutuses.

Debevec on tulnud kolmel korral ka sõjaväelaste maailmameistriks.

Tema maailmarekord 1186 punkti püsib aastast 1992. Ta püstitas selle Münchenis maailma karikavõistluste finaalvõistlusel. Tema olümpiarekord 1177 punkti pärineb Sydney olümpiamängudelt.

### Rekordid
Tatsuki Machida

**Tatsuki Machida** (jaapani keeles 町田 樹, *Machida Tatsuki*; sündinud 9. märtsil 1990 Kawasakis) on jaapani iluuisutaja, kes võistleb meeste üksiksõidus.

Machida on võitnud hõbemedali kahtedel rahvusvahelistel meistrivõistlustel – 2010. aastal nelja maailmajao meistrivõistlustel Jeonjus ja 2014. aastal iluuisutamise maailmameistrivõistlustel Saitamas. Samuti sai ta hõbemedali 2014. aasta Jaapani iluuisutamise meistrivõistlustel.

Ta on võitnud kolm Rahvusvahelise Uisuliidu karikavõistlust – Cup of China (2012), Skate America (2013) ja Rostelecom Cupi (2013).

## Sportlaskarjäär

Kawasakis sündinud Machida hakkas uisutama juba kolmeaastasena 1993. aastal. 

2011. aastal kolis ta kodumaalt Jaapanist Ameerika Ühendriikidesse, kus olid paremad treenimisvõimalused. Ta treenis mitu aastat California osariigis Lake Arrowheadis, kuid pöördus suvel 2013 tagasi Jaapanisse ja treenib nüüd Ōsakas.

Machida treener on Yoshinori Onishi. Tema koreograafid on Phillip Mills ja Stéphane Lambiel. Varem on teda treeninud Hiroshi Koizumi, Azumi Hata ja Anthony Liu. Stéphane Lambieli peab ta ka oma isiklikuks eeskujuks.

Machida on pälvinud laiemat tähelepanu alates sellest, kui ta saavutas 2012. aastal esikoha Cup of China karikavõistlustel, edestades oma rahvuskaaslast Daisuke Takahashit.

Oma teise karikavõistluste võidu saavutas Machida 2013. aastal Skate America võistlustel. Ta tuli esikohale nii lühi- kui ka vabakavas, püstitades isikliku rekordi ja edestades teiseks jäänud ameeriklaste Adam Ripponit 25 punktiga. Samal aastal Venemaal peetud Rostelecomi karikavõistlustel sai ta taas kuldmedali. Lühikavas edestas teda venelane Maksim Kovtun, kuid vabakavas oli ta Kovtunist ülekaalukalt parem ning kokkuvõttes edastas ta konkurenti 16 punktiga. 2013.–2014. aasta iluuisutamise Grand Prix' finaalis jäi ta aga neljandaks, sest tema tugev esitus vabakavas ei suutnud kompenseerida rohkeid ebaõnnestumisi lühikavas.

2013. aastal võitis ta ühtlasi hõbemedali Jaapani meistrivõistlustel iluuisutamises, mis tagas talle esmakordselt koha Jaapani iluuisutamise meeskonnas nii 2014. aasta taliolümpiamängudel kui ka 2014. aasta iluuisutamise maailmameistrivõistlustel. Kodumaal Saitamas peetud maailmameistrivõistlustel võitis ta hõbemedali, kaotades napilt rahvuskaaslasele Yuzuru Hanyūle. Ühtlasi püstitas ta 282,26 punktiga neil võistlustel oma isikliku rekordi.

## Võistluskavad

## Tulemused

## Isiklikku

Machida kodulinn on Hiroshima. Ta on 161 cm pikk.

Tema huvialadeks on lugemine, muusika ja teetseremooniad.

## Viited
Katorga i Ssõlka

**Katorga i Ssõlka** (vene keeles *Каторга и Ссылка*, 'Sunnitöö ja Pagendus') oli Moskvas aastatel 1921–1935 ilmunud ajalooteemaline ajakiri, mis käsitles revolutsioonilise võitluse ajalugu ja tsaarivõimude repressiivpoliitikat. Ajakirja andis välja Üleliiduline Endiste Poliitvangide ja Asumiselesaadetute Ühing. Ühtekokku ilmus 116 ajakirjanumbrit.

Ajakirja peatoimetajad olid Vladimir Vilenski-Sibirjakov (1921–1927), Feliks Kon (1927–1929) ja Ivan Teodorovitš (1929–1935; :ru:Теодорович, Иван Адольфович).

## Viited
Silvia Airik-Priuhka

**Silvia Airik-Priuhka** (25. jaanuar 1926 Tallinn – 11. veebruar 2014 Stockholm) oli eesti luuletõlkija ja kirjanik.

## Eluloolist
Silvia Airik lõpetas 1944. aastal Elfriede Lenderi Eragümnaasiumi ja põgenes samal aastal Soome kaudu Rootsi. Et ta vanemad jäid Eestisse, leidis ta Rootsis kasuvanemad – konsuli ja laevamaakleri Nils-Axel Brolini ja ta abikaasa Daisy. 1949. aastal abiellus insener Arnold (Harri) Priuhkaga ning neil sündis tütar Marika. Silvia Airik-Priuhka töötas raamatupidajana ning seejärel andis inglise ja saksa keele tunde. 1987. aastal pälvis Underi ja Adsoni Mälestusfondi stipendiumi.

## Teoseid
* Est! Est! Est! Stockholm, 1980. ISBN 9188116003
* Hammarbyhöjdeni Seppe. Stockholm, 1983
* Vanaisa hingeke. Tallinn, 1992
* Ilma nõela pistmata. Tallinn, 1997
* Ma lillesideme võtsin. Tallinn, 1998
* Toonela väraval. Tartu, 2004. ISBN 9985771230

## Tõlkeid
* Marie Under. Himlafjärd. Stockholm, 1963
* Marie Under. Eftersken. Stocklholm, 1988. ISBN 9179702287
* Laulan oma rootsi laulu. Tallinn, 2006
* Marie Under. En stjärna föll. Tallinn, 2007. ISBN 9789949153350

## Tunnustus
* 2004 Valgetähe medaliklassi teenetemärk

## Viited
Za Ruljom

**Za Ruljom** (vene keeles *За рулём*, 'rooli taga') on Moskvas alates 1928. aasta aprillist ilmuv autoajakiri. Sõja tõttu katkes ajakirja ilmumine 1941. aastal, uuesti hakkas ajakiri ilmuma 1956. aastal.

Ajakiri ilmub üks kord kuus, 2010. aastal oli tiraaž 460 000 eksemplari.

## Välislingid
*Ajakirja koduleht
Neeru-sugusegmendid

**Neeru-sugusegmentideks** (inglise keeles *renal sex segments*) nimetatakse soomuseliste seltsi isasloomadel neerudes paiknevaid nefronite osi, mis toimivad sigimisperioodil lisa-suguelunditena. 

Täiskasvanud isasmadudel suurenevad neerude (hüpertroofia) sugusegmendid plasmas ringlevate androgeenide toimel märkimisväärselt. Neeru-sugusegmentide anatoomia, füsioloogia ja morfoloogia varieeruvad liigiti. Suguküpsel harilikul rästikul võivad need moodustada kuni 1/2 neerudest.

Neeru-sugusegmentidena käsitletakse nefronites paiknevate neerutorukeste modifitseeritud osi, kus paiknevad graanulid reageerivad testosteroonile ja kolesteroolile.

Lisaks on tuvastatud mitmeid ensüüme.

Neeru-sugusegmentide eritised väljutatakse kusejuhasse. 

Neeru-sugusegmentide esmakirjeldajaks 1866. aastal peetakse Gampertit. 

## Viited

## Kirjandus
*The Coolest Thing in Kidney Tubules, veebiversioon (vaadatud 27.06.2014) (*inglise keeles*)
Polovetsid

**Polovetsid** (ka **kõptšakid**, **kiptšakid**, **kumaanid**) oli turgi rahvas. Nad kõnelesid turgi keelte kõptšaki rühma kuulunud polovetsi keelt.

Polovetsid olid pärit Altaist. Nad kuulusid europiidsesse rassi. 9. sajandil hakkasid polovetsid liikuma läände, 11. sajandi keskpaigas ületasid nad Volga ning jõudsid Doni-, Dnepri- ja Dnestri-äärsete steppideni. Petšeneegid lahkusid polovetside survel läände.

Polovetside suhted Kiievi-Venega olid kord rahumeelsed, kord vaenulikud. Polovetsid sooritasid ka rüüsteretki Vene aladele. 11. sajandil toimus polovetside ja Kiievi-vene vürstide vahel lähenemine, vürstid kasutasid omavahelises võimuvõitluses liitlastena polovetse (Oleg Svjatoslavitš võimuvõitluses Vsevolod Jaroslavitšiga (1078)) ning sõlmisid ka dünastilisi liite polovetside valitsejate tütardega. Kiievi suurvürst (1093–1113) Svjatopolk abiellus 1094. aastal Tugor-khaani tütrega. Novgorodi ja Galiitsia-Volõõnia vürst Mstislav Mstislavitš Udaloi oli abielus kumaanide khaani Köteni ehk Kotyani tütrega.

12. sajandi alguses tugevnenud keskvõimuga Kiievi-Vene alustas suurvürst Vladimir Monomahhi valitsusajal polovetside aladele laienemist ning sundis neid ajutiselt taganema Põhja-Donetsi jõest ida poole. Nad osalesid ka Gruusia kuningriigi ja kuningas Daviti võitluses vaenlastega Kaukasuse piirkonnast.

Polovetside asuala laienes 12. sajandil ka Musta merega piirnevatele Bulgaaria aladele, kus nad toetasid võitlust Bütsantsi keisririigiga ja valahhide ja bulgaarlaste mässu, mis viis teise Bulgaaria riigi tekkimiseni 1187. aastal.

11.–15. sajandini nimetati Doonau suudme ja Tjan-Šani vahelist ala Kõptšaki stepiks. Polovetside põhitegevusala oli rändkarjakasvatus.

1223. aastal sai vene-polovetsi ühisvägi Kalka lahingus mongoli väelt lüüa. Tšingis-khaan surma järel (1227) sai pärijaks 1229. aastal tema poeg, karismaatiline Ugedei. Ühe oma esimese teona saatis Ugedei väed vallutama baškiire, volgabulgaare ja teisi rahvaid Kõptšaki kontrollitud steppides. Tšingis-khaani pojapoeg Batu-khaan (Džutši poeg) vallutas 1236–1237 Volga bulgarite khaaniriigi, mordvalased, tšuvašid ja teised Lõuna-Venemaa steppide rahvad.

Pärast mongolite vallutust 1237–1240 lakkasid polovetsid iseseisva poliitilise üksusena olemast ja neist kujunes Kuldhordi turgikeelne rahvastik. Polovetsid mängisid olulist rolli kumõkkide, balkaaride, karatšaide, krimmitatarlaste, tatarlaste ja baškiiride kujunemisel. Mõnevõrra väiksem, kuid samuti oluline oli polovetside roll kasahhide ja karakalpakkide etnogeneesis. Mongolite eest Ungarisse ja hiljem Bulgaariasse põgenenud polovetsid sulandusid seal kohaliku elanikkonna hulka.

## Vaata ka
*Mongolite riik

## Viited
Muuluka tänav (Tallinn)

**Muuluka tänav** on tänav Tallinnas Nõmme linnaosas Pääsküla asumis. Muuluka tänav algab Sisaski tänavalt ja lõpeb Kadaka puiesteel. Muuluka tänav on idakirde-lääneloodesuunaline ja ligikaudu 205 meetri pikkune.

## Tänava nimi ja ajalugu
Muuluka tänav asub endise Peetri aedlinna maa-alal. Tänava varasem nimi oli **Keila tänav** (vene keeles *Кегельская улица*). 13. novembril 1925 sai tänava nimeks **Maasika tänav**. Aastatel 1940–1941 oli see **Marja tänav**. Praeguse nime sai Muuluka tänav 25. septembril 1959.

## Viited
Kastratsioon

**Kastratsiooniks** ehk **kohitsemiseks** ehk **kastreerimiseks** (ladina keeles *castratio*) nimetatakse isaste loomade (sh meeste) teatud sugunäärmete eemaldamist ja/või talitlevate sugunäärmete mõjutamist viisil, mis lõpetab munandite toimimise või takistab seda. 

## Imetajatel
### Meestel
*Kirurgiline kastratsioon, näiteks munandite eemaldamine (orhitektoomia)
*medikamentoosne kastratsioon ehk keemiline kastratsioon
*kiirguskastratsioon – gonaadide hävitamineioniseeriva kiirgusega

#### Naistel
Mõnikord kasutatakse seda mõistet ka naiste sugunäärmete samal otstarbel töötlemise ja/või mõjutamise kohta, näiteks võidakse ooforektoomiat nimetada munasarjade kirurgiliseks kastratsiooniks.

## Vaata ka
*eunuhh
*härg
*ruun
*kabun

## Viited

 
## Välislingid
*Viktor Brack, Geheime Reichssache Bericht über die Versuche betr. Röntgenkastration, Berlin, den 28. März 1941 (*saksa keeles*) 
*Sterilisation und Röntgenkastration, "Die Versuche auf diesem Gebiet sind abgeschlossen", Holocaust-Referenz (vaadatud 29.03.2014) (*saksa keeles*)  
*Imre Rammul, Keemiline kastreerimine - kas eugeenika või puseriti seksuaalsuse ravi?, Horisont, 2/2011 (vaadatud 29.03.2014)
*Liis Velsker, Uroloogid: Eestis kastreeritakse mehi liiga kergekäeliselt, 19. aprill 2013
Mälu maailmameistrivõistlused

**Mälu maailmameistrivõistlused** ehk Mälu MM on mõttespordi võistlus, kus võistlejad jätavad ette antud aja jooksul võimalikult palju infot meelde. Mälu MM toimub igal aastal alates 1991. aastast.

## Võistlusalad
Mälu MMil võisteldakse kümnel eri alal, kus võistlejad peavad ette antud ajaga võimalikult palju infot meelde jätma:
# Numbrid ühe tunniga (1599377234 ...).
# Numbrid 5 minutiga.
# Verbaalselt öeldud numbrid tempoga üks sõna sekundis.
# Kahendsüsteemi numbrid 30 minutiga.
# Mängukaardid ühe tunniga (nii palju mängukaarte õiges järjekorras kui võimalik).
# Suvaliste sõnade nimekirjad.
# Nimed ja näod (15 minutit, maailmarekord: 164 nime).
# Ajaloolised kuupäevad 5 minutiga (väljamõeldud sündmused ajaloolistel aastatel).
# Abstraktsed pildid (juhuslikkuse teel loodud mustvalged pildid).
# Kiirkaardid, mis on alati viimaseks võistlusalaks. Eesmärk on õiges järjekorras meelde jätta 52 mängukaarti nii kiirelt kui võimalik. Maailmarekord: 21.19 sekundit.

## Mälu maailmameistrivõistluste toimumispaik ja võitja

### WMSC maailmameister (2017-praegu)

### IAM maailmameister (2017-praegu)

## Vaata ka
* Mnemoonika
Vulcan

**Vulcani** nime all on tuntud:
* **[[Vulkaan (planeet)]]**, hüpoteetiline planeet, mida arvati leiduvat Merkuuri ja Päikese vahel.
* **[[Vulcan (Star Trek)]]**, planeet Star Treki sarjas.
* **[[Vulcan (Kawasaki)]]**, Kawasaki mootorrattaseeria
* **Vulcan**, programmeerimiskeel, mida teatakse tänapäeval **[[dBASE]]**i nime all

## Asulad
* **[[Vulcan (Alberta)]]**, linn Kanadas Alberta provintsis
* **[[Vulcan (Rumeenia)]]**, linn Rumeenias Hunedoara maakonnas

## Vaata ka
* Crichton-Vulcan, endine laevaehitustehas Soomes
* AG Vulcan Stettin ehk Vulcan-Werke, Saksamaa laevatehas, kus valmis jäämurdja Suur Tõll
* Vulcan Materials Company, USA ehitusmaterjalide tootja
* Vulcan Foundry, endine Inglismaa rongitootmisettevõte
* Vulcan Motor, endine Inglismaa sõidukitootja
* Vulcanus
Vainu tänav (Tallinn)

**Vainu tänav** on tänav Tallinnas Nõmme linnaosas Pääsküla asumis. Vainu tänav algab Sisaski tänavalt ja lõpeb Kadaka puiesteel. Vainu tänav on ida-läänesuunaline ja ligikaudu 205 meetri pikkune.

## Tänava nimi ja ajalugu
Vainu tänav asub endise Peetri aedlinna maa-alal. Tänava esialgne nimi oli **Olga tänav** (vene keeles *Ольгинская улица*). Praeguse nime sai Vainu tänav 13. novembril 1925. Aastatel 1940–1941 oli tänava nimeks **Mõrra tänav**.

## Viited
Ilo tänav

**Ilo tänav** on tänav Tallinnas Nõmme linnaosas Rahumäe asumis. Ilo tänav algab Kurni põigult ja lõpeb Väikese Illimari tänaval. Ilo tänav on paralleelne Vabaduse puiesteega. Ilo tänav on idakirde-lääneloodesuunaline ning ligikaudu 220 meetri pikkune.

Ilo tänav sai nime 30. oktoobril 1929. Ilmselt on tänav saanud nime lähedalasuva Õnne tänava mõjul (ilo – "rõõm").

## Viited
Nemanja Matić

**Nemanja Matić** (sündinud 1. augustil 1988 Šabacis) on Serbia jalgpallur, kaitsev poolkaitsja. Ta mängib Prantsusmaa kõrgliigaklubis Lyoni Olympique.

Aastatel 2007–2009 mängis Matić Slovakkia kõrgliigaklubis Košice.

2009. aastal toimus mängija üleminek Londoni Chelseasse, aga kaks aastat hiljem vahetas Chelsea Matići Benficasse David Luizi vastu. Hooajal 2012–13 valiti Matić Portugali kõrgliiga hooaja parimaks mängijaks. Hooajal 2013–14 tuli ta klubiga Portugali meistriks. 2014. aastal ostis Chelsea FC Matići 21 miljoni euro eest tagasi. Hooaegadel 2014–15 ja 2016–17 tuli ta Chelseaga Inglismaa meistriks. Hooajal 2014–15 valiti Matić lisaks Inglismaa kõrgliiga hooaja sümboolsesse koosseisu.

2017. aasta juulis sõlmis ta lepingu Inglismaa kõrgliigaklubiga Manchester United ning mängi seal viis hooaega. 5. märtsil 2018 lõi ta värava Crystal Palace'i vastu ning see valiti Manchester Unitedi hooaja parimaks väravaks.

2022. aasta juunis sõlmis ta üheaastase lepingu Itaalia kõrgliigaklubiga AS Roma. Hooaja 2023/24 esimeses pooles mängis ta Prantsusmaa kõrgliigaklubis Rennesi Stade. 2024. aasta jaanuaris sõlmis ta kahe ja poole aasta pikkuse lepingu samasse liigasse kuuluva klubiga Lyoni Olympique.

Serbia jalgpallikoondises mängis Matić aastatel 2008–2019 kokku 48 korda ja lõi kaks väravat. Ta kuulus Serbia koondisse 2018. aasta maailmameistrivõistlustel.

Aastatel 2014 ja 2015 valiti Matić Serbia aasta jalgpalluriks.

Tema noorem vend Uroš Matić on samuti jalgpallur.

## Saavutused
;Chelsea
* Inglismaa meister (2): 2014–15, 2016–17
* Football League Cup (1): 2014–15
;Benfica
*Primeira Liga: 2013–14
*Taça da Liga: 2011–12
*Taça de Portugal: Teine koht 2012–13
*UEFA Euroopa Liiga: Teine koht 2012–13
;Manchester United
*FA Cup: Teine koht 2017–18
*UEFA Euroopa Liiga: Teine koht 2020–21

## Viited

## Välislingid
Salme Parming

**Salme Parming** (neiupõlvenimi **Salme Marie Krüger**, pärast eestistamist **Salme Marie Kalvet**; 28. märts 1919 Pärnu – 26. september 2013 Lincoln Park, Morrise maakond, New Jersey osariik) oli eesti iluvõimleja ja treener, fotograaf ning eesti aktivist USA-s.

Ta lõpetas 1935. aastal Pärnu Kaubanduskooli ja hiljem Berliini Kehalise Kasvatuse Kõrgkooli. USA-s New Jerseys elades läbis ta Bergeni kolledži fotokursused.

Pärnus elades töötas ta Pärnu linnavalitsuses administratiivse assistendina linnaarhitekt Olev Siinmaa juures.

Ta hakkas käima algkoolis tantsutundides, 13-aastaselt jõudis ta Pärnu Kalevi võimlejate eliitrühma, 1934. aastal osales esimestel Eesti mängudel. 1937. aastal tuli see rühm Eesti meistriks naiste A-klassi rühmvõimlemise võistlustel. Ta juhendas iluvõimlejaid ja koostas neile esinemiskavu.

Septembris 1944 siirdus ta Saksamaale, kus tegeles Kempteni põgenikelaagris iluvõimlejate juhendamise ja nendele esinemiskavade koostamisega. 1949. aastast elas ta USA-s. Tema võimlemisrühm esines New Yorgi eesti päevadel ja teistel eesti üritustel.

Fotograafiaga hakkas ta tegelema 16-aastaselt. Emigratsioonis olles tegi kaastööd eesti ajalehtedele Kanadas ja USA-s, pühendudes peamiselt iluvõimlejate jäädvustamisele.

## Välislingid
*http://isik.tlulib.ee/index.php?id=2749
*In Memoriam Salme Marie Parming. Vaba Eesti Sõna
Kalevala tänav

**Kalevala tänav** on tänav Tallinnas Nõmme linnaosas Kivimäe asumis. Kalevala tänav algab Laane tänavalt ja lõpeb Särje tänaval. Kalevala tänav on peaaegu ida-läänesuunaline ja ligikaudu 240 meetri pikkune.

## Tänava nimi
Tänava esialgne nimi oli alates 8. novembrist 1927 **Kalevi tänav** (saksa keeles *Kalewstrasse*, vene keeles *Калевская улица*). Aastatel 1940–1941 oli tänava nimi **Lutsu tänav**. 25. septembril 1959 muudeti Kalevi tänava nimi kordumise vältimiseks Kalevala tänavaks.

## Viited
Õhtu tänav (Tallinn)

**Õhtu tänav** on tänav Tallinnas Nõmme linnaosas Pääsküla asumis. Õhtu tänav algab Hommiku tänavalt ja lõpeb Tammiku tänaval. Õhtu tänav on lõuna–põhjasuunaline ja ligikaudu 310 meetri pikkune.

## Tänava nimi ja ajalugu
Õhtu tänav paikneb endise Peetri aedlinna maa-alal. Tänava esialgne nimi **Harpe tänav** (vene keeles *Гарпевская улица*) oli pandud omaaegse Harku mõisa omaniku Hermann Harpe järgi, kellelt aedlinna rajajad vastava maa-ala ostsid. Praeguse nime sai Õhtu tänav (saksa keeles *Abendstrasse*, vene keeles *Вечерняя улица*) 13. novembril 1925. Tänava nimi on temaatilises seoses samas asuva Hommiku tänava nimega.

## Viited
Hemikliitor

**Hemikliitor** (*hemiclitoris*, mitmuses *hemiclitores*) on soomuseliste seltsi emasloomade paariline kopulatsioonielund. 

Eri liikidel on hemikliitori kuju ning suurus erinev ja uurijate arvates vastab iga liigi isaslooma hemipeenisele. 

## Avastamine

1995. aastal teatas dr Wolfgang Böhme seniavastamata kopulatsioonielundist, nimelt leidsid nad (koos Ziegleriga) emase *[[Varanus salvadorii]]* lahkamisel saba piirkonnas paarilise ja väljasopistuva toruja elundi, mis meenutas hemipeenise peegelkujutist ja mille osad paiknesid kloaagis külgmiselt. Ta pakkus elundile nimetuseks *hemiclitoris*.

## Viited

## Välislingid
*Karina N. Kasperoviczus, Lívia C. dos Santos, Selma M. Almeida-Santos, First report of hemiclitores in a female of the amphisbaenian Amphisbaena microcephala (Wagler, 1824), Herpetology Notes, volume 4: 041-043 (2011), Veebiversioon (vaadatud 29.03.2014) (*inglise keeles*)
Kurultai

**Kurultai **(mongoolia keeles: Хуралда, hääldus *Khuruldai*; türgi keeles: *kurultay*) ehk üldkogu oli mongolite khaanide ja türklaste liidrite juhitav poliitiline organ.

Sõna tüveks on "khur" (kogunema/arutama), mis on tulnud türgi- ja mongolikeelsest sõnast "khural" (poliitiline "koosolek" või "kokkutulek"). *Khuraldai* (kirjutatakse Khuraldai) või *Khuraldaan* tähendab "kogunemist" ehk sõna otseses mõttes "sisemist kogunemist". Sõna tüvi on sama, mis mongoli keeles – *khurim*, mis tähendab "pidusöömingut" või "pulma" ning otsetõlkes suurejoonelist festivali steppides. Tänapäeval kasutatakse seda rohkem pulma tähenduse edasiandmisel.
Hemirhagerrhis

***Hemirhagerrhis*** on maoperekond.

## Klassifikatsioon

Perekonda *Hemirhagerrhis* klassifitseeritakse roomajate andmebaasis järgmised maoliigid:
* *[[Hemirhagerrhis hildebrandtii]]* (Peters, 1878)
* *[[Hemirhagerrhis kelleri]]* Boettger, 1893
* *[[Hemirhagerrhis nototaenia]]* (Günther, 1864)
* *[[Hemirhagerrhis viperina]]* (Bocage, 1873). 
 
## Levila

Neid võib kohata Aafrikas.

## Viited

## Välislingid
*Sissekanne ADW-s
*Sissekanne Catalogue of Life-s
*Sissekanne IUCN-is
*Sissekanne NCBI-s
*Sissekanne Roomajate andmebaasis
*Sissekanne saidil Wikispecies

*Selles artiklis on kasutatud prantsuskeelset artiklit [[:fr:Hemirhagerrhis]] seisuga 29.03.2014.*
Krimmitatari Rahva Medžlis

**Krimmitatari Rahva Medžlis** (krimmitatari keeles Къырымтатар Миллий Меджлиси, *Qırımtatar Milliy Meclisi*; ukraina keeles Меджлiс Кримськотатарського Народу, *Medžlis Krõmskotatarskogo Narodu*) on krimmitatarlaste esinduskogu Krimmitatari Rahva Kurultai täidesaatev organ Krimmis.

Krimmitatari Rahva Medžlis  töötab Kurultai istungjärkude vahelisel ajal. See koosneb 33 liikmest, kaasaarvatud Medžlise esimees.

Alates selle algusaastast 1991 kuni 2013. aastani oli Krimmitatari Rahva Medžlise esimees Mustafa Abdülcemil Qırımoğlu. Alates 2013. aastast juhib seda Refat Çubarov.

Medžlis boikoteeris 16. märtsi 2014 ebaseaduslikku Krimmi referendumit pärast Venemaa sõjalist sekkumist Krimmis (vt Ukraina kriis).

20. märtsil 2014 tunnustas Ukraina Ülemraada ametlikult ja selgesõnaliselt Medžlist Krimmitatari Rahva Kurultai täidesaatva organina, samal ajal tunnustati Kurultaid krimmitatari rahva kõrgema esinduskoguna.

Krimmitatari Rahva Kurultai erakorralisel istungil 29. märtsil 2014 palus Medžlise esimees Refat Çubarov Kurultai heakskiitu poliitiliste ja juriidiliste toimingute algatamiseks, eesmärgiga saavutada krimmitatarlaste etniline ja territoriaalne autonoomia nende ajaloolisel kodumaal. 

1. juulil 2015 Ukraina presidendi Petro Porošenko poolt esitletud põhiseaduse kava järgi peaks krimmitatarlased saama kultuuriautonoomia. Çubarov reageeris sellele ettepanekule teravalt, leides, et krimmitatarlased peaksid saama täieliku enesemääramisõiguse oma ajaloolisel kodumaal.

Medžlise asukoht oli 2016. aastani Simferopol. Pärast seda, kui 26. aprillil 2016 Venemaa Föderatsiooni Krimmi Vabariigi Ülemkohus nimetas Medžlise äärmusrühmituseks ja keelas selle tegevuse, viidi see üle Kiievisse.

## Viited

## Välislingid
* Ametlik koduleht (*krimmitatari, inglise, ukraina ja vene keeles*)
Mimophis

***Mimophis*** on maoperekond.

## Klassifikatsioon

Perekonda *Mimophis* klassifitseeritakse roomajate andmebaasis üksainus maoliik:
* *[[Mimophis mahfalensis]]* (Grandidier, 1867).

## Levila

Neid võib kohata Madagaskaril.

## Viited

## Välislingid
*Sissekanne IUCN-is
*Sissekanne NCBI-s
*Sissekanne Roomajate andmebaasis

*Selles artiklis on kasutatud prantsuskeelset artiklit [[:fr:Mimophis mahfalensis]] seisuga 29.03.2014.*
Psammophylax

***Psammophylax*** on maoperekond.

## Klassifikatsioon

Perekonda *Psammophylax* klassifitseeritakse roomajate andmebaasis järgmised maoliigid:
* *[[Psammophylax acutus]]* (Günther, 1888)
* *[[Psammophylax multisquamis]]* (Loveridge, 1932)
* *[[Psammophylax rhombeatus]]* (Linnaeus, 1758)
* *[[Psammophylax togoensis]]* (Matschie, 1893)
* *[[Psammophylax tritaeniatus]]* (Günther, 1868)
* *[[Psammophylax variabilis]]* (Günther, 1893).

## Levila

Neid võib kohata Aafrika lõunaosas.

## Viited

## Välislingid
* Sissekanne ADW-s
*Sissekanne Catalogue of Life'is
*Sissekanne IUCN-is
*Sissekanne NCBI-s
*Sissekanne Roomajate andmebaasis
*Sissekanne veebisaidil Wikispecies

*Selles artiklis on kasutatud prantsuskeelset artiklit [[:fr:Psammophylax]] seisuga 29.03.2014.*
Lauri Pääslane

**Lauri Pääslane** (12. juuni 1968 – 12. september 2006) oli eesti kaitseliitlane ja noorteinstruktor.

Aastal 1999 oli ta Kaitseliidu Noorte Kotkaste Tallinna maleva pealik ning aastatel 2003–2006 samas maleva instruktor.

## Välislingid
* http://www.kaitseliit.ee/files/kaitseliit/img/files/KK2007-8.pdf "Lauri Pääslase mälestusmatk – kas uus traditsioon?" Kaitse Kodu! nr. 8/2007
* https://epl.delfi.ee/artikkel/50881579/reportaath-kuidas-kirjanik-sauter-vanalinnas-tuttavatega-kohtub "REPORTAAŽ: Kuidas kirjanik Sauter Vanalinnas tuttavatega kohtub" Õhtuleht, 18.05.2001
* FOTO: KL Tallinna maleva kaitseliitlane Lauri Pääslane 1992. aastal.
Robert Smith (muusik)

**Robert James Smith** (sündinud 21. aprillil 1959 Blackpoolis) on inglise laulja. Ta on bändis The Cure laulja ja kitarrist.
Palataal

**Palataal** ehk **kõvasuulaehäälik** on häälik, mille hääldamisel keel ligineb kõvale suulaele või puudutab seda.

## Viited
Hallikivi tänav

**Hallikivi tänav** on tänav Tallinnas Nõmme linnaosas Kivimäe asumis. Hallikivi tänav algab Hommiku tänavalt ja lõpeb Laane tänaval. Hallikivi tänav on peaaegu kirde-edelasuunaline ning ligikaudu 185 meetri pikkune.

Hallikivi tänav sai nime 8. novembril 1927. Tänav on nimetatud suure halli rändrahnu järgi.

## Viited
Liiviku tänav

**Liiviku tänav** on tänav Tallinnas Nõmme linnaosas Kivimäe asumis. Liiviku tänav algab Pärnu maanteelt, ristub Lauliku tänavaga ja lõpeb Hommiku tänaval. Liiviku tänav on kagu-loodesuunaline ja ligi 200 meetri pikkune.

## Tänava nimed ja ajalugu
Tänava endine nimi oli alates 8. novembrist 1927 **Linda tänav** (saksa keeles *Lindastrasse*, vene keeles *Линдаская улица*). Linda tänava nime kandis kuni 8. novembrini 1927 ka osa Hommiku tänavast praeguse Lauliku ja Särje tänava vahel, mil see osa liideti Hommiku tänavaga. 1940–1941 kandis tänav ajutiselt nime **Salme tänav**. Kordumise vältimiseks muudeti tänava nimi 25. septembril 1959 ära ja uueks nimeks sai **Tuuslari tänav**. Praeguse nime sai Liiviku tänav 22. aprillil 1960.

## Viited
Raie tänav

**Raie tänav** on tänav Tallinnas Nõmme linnaosas Pääsküla asumis. Raie tänav algab Kadaka puiesteelt ja lõpeb Päikese puiesteel. Raie tänav on ida-läänesuunaline ja ligikaudu 130 meetri pikkune.

## Tänava nimi ja ajalugu
Raie tänav paikneb endise Peetri aedlinna maa-alal. Tänava esialgne nimi oli **Ivanovi tänav** (vene keeles *Ивановская улица*). 13. novembril 1925 sai tänava nimeks **Kuldnoka tänav** (saksa keeles *Starenstrasse*, vene keeles *Скворцовая улица*). Aastatel 1940–1941 oli see **Meika tänav**. 25. septembril 1959 pandi tänavale nimeks **Ristnoka tänav**. Praeguse nime sai Raie tänav 22. aprillil 1960.

## Viited

## Välislingid
Eeva Talsi

**Eeva Talsi** (sünninimi **Eeva Lindal**; 17. detsembril 1988 Tartus) on eesti viiuldaja ja laulja. 

## Elulugu
Eeva Lindal alustas viiuliõpinguid kolmeaastaselt. 2002. aastal lõpetas ta Ülenurme Muusikakooli.

2011. aastal lõpetas ta Viljandi Kultuuriakadeemia pärimusmuusika eriala.

Ta tegutseb kahes muusikakollektiivis:
*ansamblis Curly Strings laulab ja mängib viiulit,
*ansamblis Torupilli Jussi Trio laulab, mängib viiulit ja Hiiu kannelt.

Ta töötab pärimusmuusika osakonna juhatajana Heino Elleri nimelises Tartu Muusikakoolis. Kirjutab laule.

## Isiklikku
Tema lapsepõlvekodu oli Ülenurmel. Tema isa on Kalev Lindal. Eeval on aasta ja kaheksa kuud vanem õde Anni. Talsi vanaisa Aksel Herbert Lindal pääses imekombel 1949. aasta märtsis Siberisse küüditamisest. 

Alates 6. augustist 2011 on ta abielus Villu Talsiga. 2018. aasta 28. detsembril sündis neil tütar Lilli ja 7. juunil 2023 sündis neil poeg Johannes.

## Viited
Palli tänav

**Palli tänav** on tänav Tallinnas Nõmme linnaosas Rahumäe asumis. 

Palli tänav algab Kaevu tänavalt, ristub Mängu ja Kurni tänavaga ning lõpeb Vabaduse puiesteel. Palli tänav on lääneloode-idakagusuunaline ja ligikaudu 300 meetri pikkune. Palli tänav on munakivisillutisega.

Palli tänav sai nime 8. novembril 1927. Palli tänav on nime saanud Mängu tänava mõjul. Lühikest aega aastatel 1940–1941 oli tänava nimi *Leedri tänav*.


Fail:Palli 3.JPG|Palli 3
Fail:Palli 11.JPG|Palli 11


## Viited

## Välislingid
Sambla tänav

**Sambla tänav** on tänav Tallinnas Nõmme linnaosas Nõmme asumis. Sambla tänav algab Raudtee tänavalt Tallinna–Keila raudtee äärest, ristub Põllu tänavaga ja lõpeb Metsa tänaval. Sambla tänav on loode-kagusuunaline ja ligikaudu 480 meetri pikkune.

## Tänava nimi ja ajalugu
Tänava esialgne nimi oli **Šahtli tänav** (saksa keeles *Schachtelstrasse*, vene keeles *Шахтельская улица*), mis tulenes arvatavasti sealse majaomaniku nimest. 17. märtsil 1922 sai tänava nimeks Sambla tänav. Aastatel 1940–1941 oli tänava nimi ajutiselt **Aseme tänav**.

## Viited
Titanoboa

***Titanoboa*** oli Paleogeeni ajastul Lõuna-Ameerika mandril elanud madude perekond.

Perekonda *Titanoboa* liigitatakse üksainus, 58 kuni 60 miljoni aasta vanune, maoliik:
**[[Titanoboa cerrejonensis]]*, Head, Bloch, Hastings, Bourque, Cadena, Herrera, Polly & Jaramillo, 2009.

Hinnanguliselt oli maailma suurima mao *Titanoboa cerrejonensis*e kehapikkus 13 meetrit ja kehakaal 1135 kg.

Arvatakse, et tema eluviis sarnanes hiidanakondade omaga. Nende saakloomadeks võisid olla krokodillid. 

## Viited

## Välislingid
*Roberta Kwok, Scientists find world's biggest snake 'Titanic' boa fossils provide clues to past tropical climate., veebiversioon (vaadatud 30.03.2014) (*inglise keeles*)
* J. J. Head jt., Biased reptilian palaeothermometer?, Nature 457, 715–717 (2009), jt, veebiversioon (vaadatud 12.04.2015) (*inglise keeles*)
 

*Selles artiklis on kasutatud soomekeelset artiklit [[:fi:Titanoboa]] seisuga 30.03.2014.*
Edu tänav

**Edu tänav** on tänav Tallinnas Nõmme linnaosas Nõmme asumis. Edu tänav algab Nurme tänavalt, ristub Mait Metsanurga tänavaga ja lõpeb Kaare tänaval. Edu tänav on ida-läänesuunaline ning ligikaudu 640 meetri pikkune.

## Tänava nimed ja ajalugu
Tänava esialgne nimi oli alates 1927. aastast **Puhke tänav**. Aastatel 1940–1941 oli see **Karge tänav**. 25. septembril 1959 sai tänava uueks nimeks **Põua tänav**. Praeguse nime sai Edu tänav 22. aprillil 1960.

## Viited
Vitspaju

**Vitspaju** (*Salix viminalis*) on pajuliste sugukonda paju perekonda kuuluv taimeliik.

Ta kasvab tavaliselt põõsana ning on Eestis pärismaine. 

Vitspaju on kiirekasvuline ning teda on kasutatud energiavõsa liigina. Ta sobib samuti hästi korvipunumiseks, ning ka sel otstarbel on tehtud vitspaju istandusi.

## Välislingid
*
Korvipunumine

**Korvipunumine** on korvide valmistamine peentest puuokstest, puujuurtest või muust materjalist. 

Eestis on korvide punumisel tihti kasutatud vitspaju oksi.

## Vaata ka

* Avinurme
Kvartsi tänav

**Kvartsi tänav** on tänav Tallinnas Nõmme linnaosas Männiku asumis. Kvartsi tänav algab Võidu põigust ja lõpeb umbtänavana. Kvartsi tänav on põhjakirde-lõunaedelasuunaline ning ligikaudu 110 meetri pikkune. Kvartsi tänav on hoonestatud eramutega.

Kvartsi tänav sai nime 14. veebruaril 1958. Tänav on nime saanud lähikonnas asunud endise Kvartsi tehase järgi.

## Viited
Kaja tänav

**Kaja tänav** on tänav Tallinnas Nõmme linnaosas Nõmme asumis. Kaja tänav algab Valguse tänavalt, ristub Aate tänavaga ja lõpeb Lootuse puiesteel. Kaja tänav on põhja-lõunasuunaline ning ligi 200 meetri pikkune.

Kaja tänav sai nime 8. novembril 1927.

## Viited
Teddy Tamgho

**Teddy Tamgho** (sündinud 15. juunil 1989 Pariisis) on Prantsusmaa kergejõustiklane, kelle põhiala on kolmikhüpe ja kõrvalala kaugushüpe.

Kolmikhüppes püstitas ta sisemaailmarekordi 17.92 m Euroopa sisemeistrivõistlustel Pariisis 2011. aastal. Oma välirekordiga 18.04 m, mille ta püstitas 2013. aasta kergejõustiku maailmameistrivõistlustel, on ta kõigi aegade neljas kolmikhüppaja Jonathan Edwardsi, Kenny Harrisoni ja Pedro Pablo Pichardo järel.

2008. aastal tuli ta Bydgoszczis toimunud juunioride MM-il kolmikhüppes maailmameistriks. 

2009. aastal sai ta kergejõustiku maailmameistrivõistlustel kolmikhüppes 11. koha. 2010. aasta sisemaailmameistrivõistlustel Dohas püstitas ta tulemusega 17.90 kolmikhüppes sisevõistluste maailmarekordi ja tuli maailmameistriks. Samal aastal tuli ta IAAF-i Teemantliiga üldvõitjaks ja sai pronksmedali Euroopa meistrivõistlustel. 

Londoni olümpiamängud jäid tal hüppeliigeseoperatsiooni tõttu vahele, kuid 2013. aastal oli ta taas heas vormis ning tuli Moskvas toimunud MM-il maailmameistriks esmaklassilise tulemusega 18.04 m.

Tamgho isiklik rekord kaugushüppes on 2013. aastal Prantsusmaal Valence'is hüpatud 7.81 m.

## Dopingureeglite rikkumine
21. juunil 2014 teatas IAAF, et Teddy Tamghot on dopingureeglite rikkumise eest karistatud aastase võistluskeeluga, kuna ta polnud pooleteise aasta jooksul vähemalt kolmel korral olnud dopingukontrolliks kättesaadav. Tamgho püüdis pärast karistuse kandmist küll tippsporti naasta (2015. aasta märtsis hüppas ta Pariisis toimunud kohalikel võistlustel vormi proovides 16.78), kuid 2015. aasta mais Dohas toimunud Teemantliiga etapil vigastas ta Achilleuse kõõlust, mille tõttu pidi 2015. aasta MM-il osalemisest loobuma.

## Viited

## Välislingid
*
Valguse tänav

**Valguse tänav** on tänav Tallinnas Nõmme linnaosas Nõmme asumis  Valguse tänav algab Hämariku tänavalt, ristub Nurme, Mait Metsanurga ja Kaja tänavaga ning lõpeb Kaare tänaval. Valguse tänav on paralleelne Vabaduse puiesteega. Valguse tänav on idakirde-lõunaedelasuunaline ning ligi 750 m pikkune.

Valguse tänav sai nime 8. novembril 1927.

Valguse 20 elasid heliloojad Adolf Vedro ja Vello Lipand. Aia ääres on nende ühine mälestustahvel. 

## Viited
Silla tänav

**Silla tänav** on tänav Tallinnas Nõmme linnaosas Nõmme asumis. Silla tänav algab Raudtee tänavalt Tallinna–Keila raudtee äärest, ristub Põllu tänavaga ja lõpeb seejärel umbtänavana. Silla tänav on põhjaloode-lõunakagusuunaline ning ligikaudu 190 meetri pikkune.

## Tänava nimed ja ajalugu
Tänava esialgne nimi oli **Kullapi tänav** (saksa keeles *Kullapsche Strasse*, vene keeles *Куллапская улица*) sealse majaomaniku Hans Kullapi järgi. Praeguse nime sai Silla tänav (saksa keeles *Stegstrasse*, vene keeles *Переездная улица*) 17. märtsil 1922 Nõmme jaama juures üle raudtee viiva raja, "silla" järgi.,.

## Viited
Luige tänav (Tartu)

**Luige tänav** on tänav Tartus Tammelinnas.

Tänav algab Suur kaare tänavalt ja lõpeb Räni tänaval.
Kurgja talu kalmistu

**Kurgja talu kalmistu** on kalmistu Vändra kihelkonnas Pärnumaal, praeguse haldusjaotuse järgi Kurgja-Linnutaja talus Kurgja külas Põhja-Pärnumaa vallas Pärnu maakonnas.  

## Ajalugu
Kalmistu rajati 1875. aastal, kui 1874. aastal talu ostnud Carl Robert Jakobson soovis oma kolmenädalaseks elanud esimese lapse Olga matta ise oma talu maadele. Vändra õpetaja Ernst Sokolowsky viiski 9. oktoobril (vkj) 1875 matusetalituse läbi talu peahoones, kuid lapse mattis uuele kalmistule Jakobson ise. Kalmistu sai ametliku loa alles 6. mail (vkj) 1876.  

Jakobson ise maeti oma kalmistule 15. märtsil (vkj) 1882. Jakobsoni sünnipäeval 26. juulil (14. juulil vkj) 1882 paigutati rahva ühisjõul tema kalmule talu maadelt Pärnu jõest väljatõmmatud kivi, mis kavandati hauakabeli nurgakivina. Kabelit pole aga ehitatud. Linda selts paigaldas samal aastal hauale mälestustahvli (praegu kalmistu müüri ääres).

Kalmistu uue planeeringu ja Jakobsoni mälestussamba kavandas 1926. aastal kujur Jaan Koort, kavandatu viis lõpule kujur Ferdi Sannamees. Kalmistu uus kujundus ja mälestussammas avati pidulikult 14. augustil 1927. Kalmistule on maetud 13 inimest, viimane matus oli 1957. aastal.

## Kalmistule maetud
*1875, 21. oktoober (9. oktoober vkj) – Olga Jakobson (21. september 1875 – 14. oktoober 1875), Carl Robert Jakobsoni esimene tütar
*1876 – kaksikud poiss ja tüdruk, Carl Robert Jakobsoni lapsed
*1877 – Reinholdt Jakobson (1872–1877), Carl Robert Jakobsoni venna Friedrichi poeg
*1882, 27. märts (15. märts vkj) – Carl Robert Jakobson (21. juuli 1841 – 19. märts 1882)
*? – sugulane
*? – sugulane
*1939, 19. august – Marta Pärna (1. detsember 1867 – 16. august 1939), Carl Robert Jakobsoni õe Natalie tütar
*1940, 4. märts – Julie Emilie Jakobson (sündinud Thal; 18. november 1850 – 26. veebruar 1940), Carl Robert Jakobsoni abikaasa
*1949 – Margarethe Libba (1897–1949), Carl Robert Jakobsoni õe Natalie tütre Alma Elisabeth Libba tütar
*1953, 5. mai – Linda Jakobson (19. jaanuar 1879 – 24. aprill 1953), Carl Robert Jakobsoni tütar
*1955 – Elsa Jakobson (6. märts 1881 – 1. veebruar 1955), Carl Robert Jakobsoni tütar
*1957 – Ida Jakobson (13. veebruar 1880 – 14. jaanuar 1957), Carl Robert Jakobsoni tütar

## Vaata ka
*Kurgja-Linnutaja talu

## Viited

## Kirjandus
*Jannu Holsting. "Perekonnakalmistu". // Kurgja-Linnutaja. Olion. Tallinn 1990. Lk 35–38
*Taavi Pae. "Kurgja talu kalmistu". // Eesti kalmistute kujunemine ja paiknemise seaduspärasused. Magistritöö Tartu Ülikooli Geograafia Instituudis. Tartu 2002
*Tiina Tuulik. "Oma kodu, oma maa sümbolid — talukalmistud Eestis". // Tuna, 3/2018. Lk 36–38
*Robert Treufeldt. "Ühest vähetuntud nähtusest eesti kalmistukultuuris". Maaleht nr 43, 27. oktoober 2022. Lk 36–37

## Välislingid
*
Väike tänav (Tallinn)

**Väike tänav** on tänav Tallinnas Nõmme linnaosas Nõmme ja Rahumäe asumis. Väike tänav algab Pärnu maanteelt ja lõpeb Liiva tänaval. Väike tänav on põhjaloode-lõunakagusuunaline ja ligikaudu 155 meetri pikkune.

## Tänava nimed ja ajalugu
Tänava esialgne nimi oli alates 1926. aastat **Lai tänav** (saksa keeles *Breitstrasse*, vene keeles *Широкая улица*). Aastatel 1940–1941 oli tänava nimi **Lehise tänav**. Laia tänava nimi aga kordus ega sobinud sellele lühikesele ja võrdlemisi kitsale tänavale, mistõttu 25. septembril 1959 sai tänava nimeks Väike tänav.

## Viited
Þingvallavatn

**Þingvallavatn** on riftiorus asuv järv Islandi edelaosas. 84 km² suuruse pindalaga järve näol on tegemist saareriigi suurima loodusliku järvega. Järve suurim sügavus on 114 meetrit. Järve põhjakaldal asuvas Þingvelliris pandi aastal 930 alus Alþingile ning sellest on ka veekogu nime saanud.

Järv moodustab osa Þingvelliri rahvuspargist. Järves leiduvate saarte vulkaaniline teke on selgelt nähtav ning järve suurim saar on Sandey. Järve ümbritsevad lõhed ja murrangud tähistavad kohta, kus saavad kokku Euraasia ja Põhja-Ameerika laamad. Neist murrangutest suurim on Almannagjá kanjon. Silfra lõhestik on menukas sukeldumis- ja snorgeldamiskoht. Järvest voolab välja vaid Sogi jõgi.

Järves elutsevatest kaladest üks märkimisväärseimaid on Arktika paalia.

## Viited
Orthoretrovirinae

***Orthoretrovirinae*** on viiruste alamsugukond. 

## Klassifikatsioon

alamsugukonda *Orthoretrovirinae* liigitatakse järgmised viiruste perekonnad: 
**[[Alpharetrovirus]]*
**[[Betaretrovirus]]*
**[[Gammaretrovirus]]*
**[[Deltaretrovirus]]*
**[[Epsilonretrovirus]]*
**Lentivirus* – lentiviirus.

## Viited

## Välislingid
*Sissekanne ICTVdB-s
*Orthoretrovirinae – 51 complete genomes

*Selles artiklis on kasutatud saksakeelset artiklit [[:de:Orthoretrovirinae]] seisuga 30.03.2014.*
Akuut

**Akuut** (´) on diakriitiline märk, mis näiteks koos e-tähega näeb välja nii: é. Seda kasutatakse mitmetes tänapäeva keeltes, mida kirjutatakse ladina, kürillilises või kreeka kirjas.

Akuudiga võidakse märkida näiteks sõnarõhku, hääliku pikkust, täishääliku kõrgust, palatalisatsiooni, tooni jm. Akuudiga võidakse ka häälikut eristada.
PVK-001

**PVK-001** on endine Eesti Piirivalve kaater. See oli iseseisvuse taastanud Eesti esimene piirivalvealus ja esimene aktiivsesse ametlikku teenistusse võetud militaarvärvides riigilaev.

## Kirjeldus
Kaater on 17 m pikk ja selle veeväljasurve on tühjalt u 17 tonni. 2 Volvo Penta peamasinat annavad kiiruseks üle 20 sõlme. Meeskond on kolmeliikmeline. Pardal on ka väike abikummipaat, mida saab veesata kraanaga. Kaatril on nii avatud kui ka kinnine sild. Meeskonna käsutuses on 2 kajutit 3 koiga ja mess. Kaater on tänu kere kujule ja kinnisele ehitusele hea merekindlusega.

## Ajalugu
Kaater on ehitatud 1968. aastal Rootsis ja algul kandis nime KBV-257. 1992. aastal enne Rootsi kuninga Eesti-visiiti kingiti kaater Eesti piirivalvele, kus selle nimeks sai PVK-001. Hiljem saadi veel kaks sama tüüpi alust. 

2010. aastal hakati seda tüüpi piirivalvekaatreid amortisatsiooni ja moraalse vananemise tõttu teenistusest eemaldama. 

2012. aasta suvel anti PVK-001 üle Läänemaa vabatahtlikele merepäästjatele ja selle nimeks sai Hurmur-001. Paiknemiskohaks sai Haapsalu. 

2015. aastal osales kaater saatealusena Kärdlas võidupühal peaministri poolt üle antud pärja merele viimise ja vette laskmise tseremoonial.

## Välislingid
* Eesti esimene piirivalvelaev teenib Läänemaa vabatahtlikke.
Retroviirused

**Retroviirused** (*Retroviridae*) on viiruste sugukond, mille genoom koosneb kahest RNA molekulist ja mille genoomis kodeeritud revertaasi ehk pöördtranskriptaasi abil kopeerib viirus end DNA vormi ja suudab integraasi abil liituda peremeesorganismi pärilikkusainega.

Integreerunud retroviiruse genoomi nimetatakse proviiruseks.

## Klassifikatsioon

Sugukonda *Retroviridae* liigitatakse järgmised viiruste alamsugukonnad: 
**[[Orthoretrovirinae]]*
**[[Spumaretrovirinae]]*.

## Viited

## Välislingid
*Sissekanne ICTVdB-s 
*Retroviridae - 62 complete genomes
Georg Johan Maydell

**Georg Johan Maydell** (1648 – maeti 1709) oli Rootsi sõjaväelane (jalaväekindral) ning Edise mõisnik.

Georg Johan Maydell tegutses Rootsi kuningriigi sõjaväelasena, oli Hämeenlinna lääni rügemendi ülem ning Põhjasõja ajal Eestis, Ingerimaa ja Liivimaa vägede kindral en chef Otto Vellingki välivägedes.

26. juunil 1693 annetas Rootsi kuningas Karl XI Georg Johan Maydellile vabahärratiitli ja ta immatrikuleeriti samal aastal Rootsi rüütelkonda (nr 102).

Tema suguvõsaharu hääbus 1864. aastal kümnendas põlves Jakob Johan Maydelli surma järel.

## Vaata ka
*Maydell

## Viited
Ektotermia

**Ektotermsed** on loomad, kelle kehatemperatuur sõltub väliskeskkonnast. Neil puudub kindel kehatemperatuur ning soojendamiseks ja jahutamiseks tuleb keskkonnast otsida vastavalt soojemaid ja jahedamaid kohti. Sellisteks loomadeks on näiteks kalad, kahepaiksed, roomajad ja selgrootud.

## Vaata ka
*homöotermia
*poikilotermia
*termoregulatsioon
Sigmar Gabriel

**Sigmar Hartmut Gabriel** (sündinud 12. septembril 1959 Goslaris) on Saksamaa poliitik, 2017–2018 Saksamaa välisminister. 

Ta on alates 2009. aastast Saksamaa Sotsiaaldemokraatliku Partei (SPD) esimees.
2013–2018 oli ta aseliidukantsler, 2013–2017 samal ajal ka majandusminister.

SDP esimeheks valiti ta partei kongressil Dresdenis 13. novembril 2009 mil tema poolt hääletas 94,2 % kongressi saadikutest. 27. jaanuaril 2017 määrati ta äsja presidendiks valitud Frank-Walter Steinmeieri asemele välisministriks. Pärast uue koalitsioonivalitsuse moodustamist 14. märtsil 2018 astus Gabriel ametist tagasi. 

29. märtsil 2014 võttis Gabriel osa ajalehe Neue Osnabrücker Zeitung korraldatud energiakonverentsist. 

## Viited
Pávlos Kontídes

**Pávlos Kontídes** (kreeka keeles **Παύλος Κοντίδης**; sündinud 11. veebruaril 1990 Limassolis) on Küprose purjetaja.

Ta võitis 2012. aastal Küprosele esimese olümpiamedali riigi ajaloos, tuues Londoni olümpiamängudelt purjetamisest meeste Laser paadiklassis Tom Slingsby järel hõbemedali. 2008. aasta suveolümpiamängudel sai ta 13. koha. Samal aastal võitis ta juunioride maailmameistrivõistlused. 2009. aastal võitis Kontídes maailma karika võistlustel hõbemedali.
Kate O'Mara

**Kate O'Mara** (sünninimi **Francesca Meredith Carroll**; 10. august 1939 Leicester – 30. märts 2014 Sussex) oli inglise näitleja. 

Ta on tuntud 1980. aastate Ameerika telesarjast "Dünastia", kus mängis Caress Morelli. 

Lisaks on ta kaasa teinud telesarjas "Doctor Who" (kehastades Ranit), töötanud koos Colin Bakeriga filmis "The Brothers" ning kehastanud Laura Wilde'i seriaalis "Howards' Way". 

## Elukäik

Tema ema oli inglise näitleja Hazel Bainbridge. 

Sussexi tütarlastekoolis logopeedina töötanud neiu huvitus näitlemisest. Esimese filmirolli tegi ta Merrie Carrolli nime all filmis "Home and Away" (1956), kuid uusi filmirollipakkumisi sellele ei järgnenud. Siiski kutsuti teda aeg-ajalt külalisnäitlejaks mõnda telesarja ("Danger Man", "Adam Adamant Lives!", "The Saint", "Z-Cars" ja "The Avengers"). 

Teatridebüüdi tegi ta 1963. aastal lavastuses "Veneetsia kaupmees" ning töötas pärast seda veel aastaid teatris, kus mängiti peamiselt Shakespeare'i teoseid ja muid klassikalisi sõnalavastusteoseid. 

Tema kutselise filminäitlejatee alguseks võib aga pidada 1970. aastat, mil ta tegi ta kaasa sellistes õudusfilmides nagu "The Horror of Frankenstein" (1970) ja "The Vampire Lovers" (1970). Need avasid talle tee paljudesse BBC (ja ITV) filmidesse ja telesarjadesse. Esimene kandev osa oli tal ITV sarjas "The Main Chance" (1969), kus ta mängis Julia Maini. Järgnes Jane Maxwelli roll BBC draamasarjas "The Brothers" (1975–1976). 1985. aastast näitles ta ulmetelesarjas "Doctor Who" ning sellega seotud kõrvalfilmides ja -sarjades. See avas talle ka Hollywoodi stuudiote uksed ning 1986. aastal mängis ta telesarja "Dünastia" 17 jaos ühe peategelase, Alexis Colby (Joan Collins) õde Cassandra (Carress) Morelli.

Ta suri Sussexi hooldekodus.

## Välislingid

*
Reduplikatsioon

**Reduplikatsioon** on sõna või silbi kahekordistumine grammatilise väljendusvahendina, mõnikord veidi muudetud kujul (eesti keeles nt *läkiläki*, *sigin-sagin*).

See võib toimida intensiivistajana (väga-väga), sobib kinnitusteks ja nõustumisteks (ikka-ikka) või käsuks (räägi-räägi).

## Lastel
Esineb sageli näiteks lapse keele arengu algfaasis, lalisemisperioodil (la-la), kuigi mitte ainult. Sellel on leitud keeleomandamist tõhustav funktsioon, see aitab kõnejada tükkideks jagada ja silbipiiri ära tunda (ai-ai, kop-kop) ning tekitada ühest lahtisest silbist koosnevast keeleüksusest, mis ei ole eesti keelele üldiselt omane kõnetakt, kahesilbilise ja seega loomulikuma kõnetakti.

## Vaata ka

* Dobu keel
* onomatopöa

## Viited